บาทเปิด 32.45 บาทต่อดอลลาร์ อ่อนค่าต่อเนื่อง
เงินบาทเปิดตลาด 32.45 บาทต่อดอลลาร์ อ่อนค่าต่อเนื่อง กังวลสถานการณ์ยูเครนรุนแรง ให้กรอบ 32.30-32.50 บาทต่อดอลลาร์ 
23 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.45 บาท/ดอลลาร์ ปรับตัวอ่อนค่าต่อเนื่องจากปิดตลาดเย็นวานนี้ที่ระดับ 32.40 บาท/ดอลลาร์ หลังนักลงทุนปิดรับความเสี่ยงหันมาถือครองดูอลลาร์จากความกังวลต่อสถานการณ์ยูเครนที่มีความเป็นไปได้สูงที่จะเกิดความรุนแรงมากขึ้น"บาทอ่อนค่าต่อเนื่องจากเย็นวานนี้ เพราะนักลงทุนปิดรับความเสี่ยง โดยตลาดจับตาดูสถานการณ์ยูเครนที่เกรงว่าอาจรุนแรงเกินกว่าการตอบโต้ทางการค้าและการลงทุน" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.30 - 32.50 บาท/ดอลลาร์